《谢程太史松溪惠樵茶》
明代·刘士奇

辛夷帘下忆卢仝，封寄情深谏议通。乍阅百团浑似月，不须七议便乘风。

云铛屡挹闻香冽，松籁旋听觉虑空。向道蒙山武夷胜，岂知樵涧摘春丛。

作者简介：广东顺德人，字邦正。正德十二年进士，授刑部主事。锦衣千户刘淳枉法杀人，士奇屡疏请逮治，竟正其罪。嘉靖三年，与群臣谏尊世宗本生父事，受杖几死。官至山东右布政使。